Osmund Kaldheim

Osmund Kaldheim (født 20. februar 1964 i Haugesund) er en norsk tjenestemann og tidligere næringslivsmann og politiker (H). Han var direktør i Husbanken 2017-2025. Fra mai 2025 er han kommunaldirektør i Hamar kommune.Ny kommunaldirektør tilsatt - Hamar kommune 14. mars 2025

 Bakgrunn og yrkeskarrière 
Kaldheim var  rådgiver og partner i Geelmuyden.Kiese 1990–1995, styreleder i Nedre Romerike Vannverk AL 1996–1999, daglig leder i Geelmuyden.Kiese 1999–2001, direktør i Telenor Plus i 2001, direktør i Telenor Broadcast Holding 2004–2005 og direktør i Integrerings- og mangfoldsdirektoratet (IMDi) 2005–2010. Fra  2010 til 2017 var Kaldheim rådmann i Drammen kommune. 

 Politisk arbeid 
Kaldheim var politisk sekretær i Akershus Høyre 1985–1987, informasjonssekretær for Høyres stortingsgruppe 1987–1988, gruppesekretær for Høyres stortingsgruppe med ansvar for Kommunal- og miljøvernkomiteen og Forbruker- og administrasjonskomiteen 1988–1989, kommunalpolitisk sekretær i Høyre 1988–1989, personlig sekretær for Wenche Frogn Sellæg i Sosial- og helsedepartementet 1989–1990, 1. nestleder i Akershus Høyre 1990–1992, ordfører i Fet kommune 1995–1999, statssekretær i Sosialdepartementet 2001–2003 og statssekretær i Arbeids- og administrasjonsdepartementet 2003–2004.

 Konflikter 
I 2007 gjennomførte Nedre Romerike distriksrevisjon en granskning av vannverket som Kaldheim tidligere var styreleder i. Etter granskingsgruppens oppfatning var styrenes unnlatelser og passivitet en sentral forutsetning for at Ivar T. Henriksen kunne få det handlingsrommet han trengte til å gjennomføre tappingen av selskapet.

Kaldheim ble i 2010 valgt til leder for Inkluderingsutvalget, som leverte sin rapport den 14. juni 2011. Sammensetningen og arbeidet til utvalget ble kritisert for å være udemokratisk og for å bryte forvaltningsloven.

Drammen kommune ble på slutten av hans tid som rådmann omfattet av en større korrupsjonssak..

Tilsettingen som direktør i IMDi ble omdiskutert da regjeringen Erna Solberg trakk tilbake en allerede utlyst stilling for å trekke blant annet utdanningskravene. Dette gjorde at Kaldheim ble kvalifisert for stillingen. Det samme skjedde ved tilsettingen som direktør i Husbanken. statsråd Erna Solberg sto ansvarlig for ansettelsesprosessen.

 Referanser 

 Eksterne lenker 

  CV hos Drammen kommune

Kategori:Ordførere i Fet
Kategori:Høyre-ordførere i Akershus
Kategori:Statssekretærer fra Høyre
Kategori:Politiske rådgivere fra Høyre
Kategori:Tillitsvalgte i Unge Høyre
Kategori:Rådmenn
Kategori:Personer tilknyttet Geelmuyden.Kiese
Kategori:Personer fra Haugesund kommune